《雪》
金朝·雷渊

风定云仍暖，天围四顾低。纷纷俄搅野，浩浩欲平溪。

樵担归时重，渔舟望处迷。饥鸦空绕树，若个可安栖。

作者简介：（1184—1231）金应州浑源人，字希颜，一字季默。幼孤，入太学，发愤读书。有文名。卫绍王至宁元年词赋进士。摄遂平县事。击豪右，发奸伏。累拜监察御史，弹劾不避权贵，所至有威誉。至蔡州，杖杀五百人，时号“雷半千”。后迁翰林修撰。